નોપ, આ લખનાર પ્લાસ્ટિક-પ્રેમી નથી જ. પચીસ વર્ષ પહેલાં પણ હિમાલયમાં ઘૂમતાં ભટકતા ‘ચોકલેટ’ના રેપર્સ રસ્તામાંથી ઊંચકી ઠાંસી-ઠાંસીને ગજવાં ભર્યા છે, પરંતુ હવે વેફર ‘ને ચવાણાના પેકેટ કરતાં વધુ તકલીફ બોટલ આપે છે. જાઓ એક વાર પાવાગઢ, ગિરનાર કે પછી મનાલી ‘ને શોધી કાઢો ક્યાં પ્લાસ્ટિકના ગેરવપરાશથી મનુષ્યએ કચરો નથી કર્યો. બેશક ભારત સરકારના સ્વચ્છતા અભિયાનની મજબૂત હકારાત્મક અસર થઈ છે. ગઢવાલમાં તો વર્ષોથી કાગળની બેગ્સ વપરાય છે. પાલિકાની ગાડી સ્પીકર્સમાં સંગીત સાથે સ્વચ્છતાનો સંદેશ ફેલાવવા સાથે સુંદર સફાઈ કામ કરે છે. સફાઈ કામદારો સલામ એવં વંદનના હકદાર છે. કિન્તુ, સ્વચ્છતા રાખવી અને કચરો ના કરવો, ઓછો કરવો કે મસ્તિષ્કના સક્રિય યુઝ પછી કરવો એમાં ભેદ છે. ત્યાં માને વિદેશમાં વાઉ વાઉ કરી પડાય એવું ક્લિન ક્લિન બધું દેખાય, પણ કોઈ પણ એક ઘર પકડીને ગણીને ૭ દિન તમે જુઓ કે ગોરિયાઓ કેટલું ગાર્બેજ વા રબિશ સર્જે છે તો તમે ધોળા પડી જાવ.